PolyAgent/wiki_georgian_en_parallel_20231101 huggingface dataset:
ზემო ხოდაშნის წმინდა გიორგის ეკლესია

ზემო ხოდაშნის წმინდა გიორგის ეკლესია — ეკლესია ახმეტის მუნიციპალიტეტში, დგას სოფელ ზემო ხოდაშნის სამხრეთით, სასაფლაოზე. განეკუთვნება გვიანდელ შუა საუკუნეებს.
ეკლესი დარბაზულია (8,3 X 4,8 მ), რომელსაც დასავლეთიდან (მთელ სიგრძეზე) გვიანდელი მინაშენი ეკვრის. ეკლესია აგებულია სხვადასხვა ზომის რიყის ქვით. წყობა ირეგულარულია. მოგვიანებით (როგორც ჩანს მინაშენის მიშენებისას) კედლები შიგნიდან და გარედან შეულესავთ და შეუთეთრებიათ. ძეგლი დაზიანებულია: სახურავზე აყრილია კრამიტი, ჩამოშლილია ლავგარდანი, აქა-იქ საპირე წყობა და შელესილობის დიდი ნაწილი. ჩამონგრეულია დასავლეთ მინაშენის კამარა და გრძივი კედლების ზედა ნაწილები. ეკლესიაში შესასვლელი დასავლეთიდანაა - მინაშენიდან. კარი გარედან თაღოვანია, შიგნით - სწორკუთხაა. აღმოსავლეთით ნახევარწრიული აფსიდაა, აფსიდის ღერძზე ფართო და დაბალი თაღოვანი სარკმელი. თითო მსგავსი სარკმელი გრძივ კედლებშიცაა, აფსიდის ჩრდილოეთ გვერდში გეგმით ნახევარწრიული, თაღოვანი ნიშია. აფსიდის შუაში დგას აგურით ნაგები კუბური ტრაპეზი. საკურთხევლის იატაკი დარბაზის იატაკზე ერთი საფეხურით მაღალია და ნახევარწრიული ამბიონი აქვს. მოგვიანებით საკურთხეველი დარბაზისგან კანკელით გაუმიჯნავთ, რომელშიც ორი შესასვლელია მოწყობილი. დარბაზის გრძივი კედლები და კამარა მარტივი პილასტრების სამი წყვილითა და მათზე დაყრდნობილი საბჯენი თაღებით გაყოფილია ოთხ, თითქმის თანაბარ ნაწილად. დარბაზის სამივე კედელს, მთელ სიგრძეზე, საფეხური გასდევს. ფასადები სადაა. კედლები დასრულებული ყოფილა თაროსებრი ლავგარდნით, რომელიც ნაწილობრივ არის შემორჩენილი. მოგვიანებით ეკლესიისთვის დასავლეთიდან მიუშენებიათ აგურით და რიყის ქვით ნაგები სწორკუთხა (4,8 X 4 მ), სათავსი მასში ერთადერთი შესასვლელი დასავლეთიდანაა. ღიობი გარედან თაღით არის დასრულებული, შიგნით კი თარაზული გადახურვა აქვს. შესასვლელის ზემოთ მცირე ზომის სწორკუთხა სარკმელია. ერთი სარკმელია ჩრდილოეთ კედელშიც, რომელსაც მხოლოდ ქვედა ნახევარი შემორჩა. სათავსი გადახურული ყოფილა ცილინდრული კამარით. სათავსის დასავლეთ კედელზე დაშენებულია ოთხწახნაგა, ოთხივე მხარეს ნახევარწრიული თაღებით გახსნილი, აგურის სამრეკლო. სამრეკლოს საფუძვლის შესაქმნელად, სათავსის დასავლეთ კედლის შუა ნაწილი, გვერდის ნაწილების მიმართ, შიგნით და გარეთ რამდენადმე გასქელებულია, რომლის ქვედა ნაწილში, ორივე მხრიდან, გამოყვანილია თითო ფართო და მაღალი ყრუ თაღი, რომელშიც სათავსის შესასვლელია მოქცეული. სათავსის კედლები დასრულებული ყოფილა აგურის საფეხუროვანი ლავგარდნით (შემორჩენილია დასავლეთ კედელზე). სამრეკლო გადახურულია აგურის პირამიდული სახურავით.
ლიტერატურა
ახმეტის მუნიციპალიტეტის ტაძრები
1266

1266
მოვლენები
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ჰეთუმ II — კილიკიის სომეხთა სამეფოს მმართველი (გ. 1307)
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ანდრონიკე II – ტრაპიზონის იმპერატორი.
ძვ. წ. 779

ძვ. წ. 779 — წლების რაოდენობა ქრისტესშობამდე.
მოვლენები
დაიბადნენ
გარდაიცვალნენ
ნიტრიფიკაციის ბაქტერიები

ნიტრიფიკაციის ბაქტერიები — ბაქტერიები, რომლებიც ამონიუმსა და მის მარილებს ნიტრატებად გარდაქმნიან. გვხვდებიან აერობული, გრამ-უარყოფითი მოძრავი ბაქტერიების სახით; ბინადრობენ ნიადაგსა და წყალსატევებში; ნიტრიფიკაციის ბაქტერიები გამოყო და აღწერა სერგეი ვინოგრადსკიმ 1890 წელ. ნიტრიფიკაცია ორ სტადიად მიმდინარეობს: პირველი — NH_3-ის დაჟანგვა ნიტრიტად ე. წ. ნიტრიტული ბაქტერიების მოქმედების შედეგია, ხოლო მეორე — ნიტრიტის შემდგომი გარდაქნმა ნიტრატად — ნიტრატული ბაქტერიებისა. მიკროორგანიზმთა ამ ორ ჯგუფს შორის მეტაბიოზური დამოკიდებულებაა: ერთი აწვდის მეორეს სუბსტრატს. ნიტრიფიკაციის ბაქტერიები დაჟანგვის ენერგიის ხარჯზე ითვისებენ ატმოსფეროს ნახშირორჟანგსა და კარბონატებს და იყენებენ მათ უჯრედში შემავალ ნივთიერებათა სინთეზისათვის.
ლიტერატურა
ბაქტერიოლოგია
აზოტის ციკლი
მეტაბოლიზმი
ნიადაგთმცოდნეობა
The Brazilian

The Brazilian
"The Brazilian" is an instrumental piece by the English band Genesis that concludes their thirteenth studio album Invisible Touch (1986). The song features experimental sounds and effects.
The band wrote two instrumental pieces for the album, this and "Do the Neurotic". The latter was cut from the album's final track selection.
The tune was featured in the 1986 animated movie When the Wind Blows, which was scored by Roger Waters of Pink Floyd. It was also used in an episode of Magnum, P.I. called "Unfinished Business". The track was also used extensively by the BBC in their TV coverage of the 1987 World Athletics Championships. In 1987, the track received a Grammy Award nomination for Best Pop Instrumental Performance (Orchestra, Group or Soloist).
The song was also featured in the 2020 Hulu film, Palm Springs, during Sarah's quantum physics montage.
Personnel
Tony Banks – keyboards, synth bass
Phil Collins – Simmons drums
Mike Rutherford – electric guitars
References
External links
https://www.rollingstone.com/music/music-lists/20-insanely-great-genesis-songs-only-hardcore-fans-know-157999/
1986 songs
Genesis (band) songs
Rock instrumentals
Songs written by Tony Banks (musician)
Songs written by Phil Collins
Songs written by Mike Rutherford
Song recordings produced by Hugh Padgham
სტეფან მალარმე

სტეფან მალარმე (დ. 18 მარტი, 1842, პარიზი — გ. 9 სექტემბერი, 1898, ვალვენი, სენისა და მარნის დეპარტამენტი) — ფრანგი პოეტი, სიმბოლიზმის თვალსაჩინო თეორეტიკოსი და წარმომადგენელი.
შემოქმედება
ლიტერატურულ ასპარეზზე 1862 წელს გამოვიდა. 1866 წელს მისი 10 ლექსი დაიბეჭდა კრებულში „თანამედროვე პარნასი“. მალარმეს შემოქმედების პირველ ეტაპზე 60–იან წლებში, შეიმჩნეოდა მკვეთრი დეკადენტური გავლენა, მოვლენათა იმპრესიონისტული აღქმა, პოეტური სახის სიმბოლისტური სტრუქტურა, აგრეთვე არსებული სინამდვილისადმი შეურიგებლობა. ამდროინდელი ლექსებიდან აღსანიშნავია „გაზაფხულის მობრუნება“ (1862), „ფანჯრები“ (1863), „ლაჟვარდი“, „სევდა“, „ყვავილები“ (სამივე 1864), „წმინდანი„ (1865), ეკლოგა „ფავნუსის ნაშუადღევის დასვენება“ (1865, გამოქვეყნდა 1876, საფუძვლად დაედო კლოდ დებიუსის სიმფონიურ პრელუდიას), დრამატული პოემა „ჰეროდიადა“ (1867–1869), „მოწყალება“ (1862, საბოლოო ვარიანტი 1887) და სხვ. 70–იანი და განსაკუთრებით 80–იანი წლებიდან მალარმე კიდევ უფრო მეტ ყურადღებას აქცევდა ნაწარმოების ფორმას. ანტიდემოკრატიულ აზრს, რომ პოეზია მხოლოდ რჩეულთა ხვედრია, მალარმე ავითარებს პოემაში „პროზა დეზესენტისათვის“ (1885). ამ პერიოდის ლექსებიდან დამახასიათებელია აგრეთვე „გედი“ (1885), „ლექსები შემთხვევისათვის“ (1880–1898; გამოქვეყნდა 1920), სონეტების ტრიპტიქი (1887) და სხვ. ამ ლექსებში ხშირად დარღვეულია გრამატიკული ნორმები, უარყოფილია პუნქტუაცია. გვხვდება მოულოდნელი ინვერსიები, აქცენტირებულია ლირიკული გმირის ფსიქოლოგიური მდგომარეობა, სულიერი განწყობილებანი. მალარმეს სტატიები „ლიტერატურის განვითარების თაობაზე“ (1891) „ლექსების კრიზისი“ (1895) „კონფლიქტი“ (1895), „პოეზიის საიდუმლოება“ (1896) ნათელს ჰფენს მისი შემოქმედების ევოლუციას.
მალარმეს პოეზიას საქართველოში საუკუნის დასაწყისშივე იცნობდნენ. მისმა შემოქმედებამ თავისებური გავლენა მოახდინა გალაკტიონ ტაბიძეზე, „ცისფერყანწელებზე“ – ვალერიან გაფრინდაშვილზე, ტიციან ტაბიძეზე, პაოლო იაშვილზე, ჟურნალ „ცისფერ ყანწებში“ ტიციან ტაბიძე წერდა, ევროპული ფუტურიზმი მალარმეს საქმეს აგრძელებსო, ხოლო ლექს „ავტოპორტრეტში“ არ ფარავდა თავის გატაცებას მალარმეს პოეზიით. აღფრთოვანებით მოიხსენიებს მალარმეს პაოლო იაშვილი თავისი ტრიპტიქის პირველ ლექსში „მალარმე“. მალარმეს ლექსებს თარგმნიდნენ შალვა აფხაიძე, ვალერიან გაფრინდაშვილი, კოლაუ ნადირაძე, სანდრო ცირეკიძე. 1919 წელს ქუთაისში „მეოცნებე ნიამორებში“ გამოქვეყნდა მალარმეს ლექსები და პროზაული ნაწარმოებები.
რესურსები ინტერნეტში
სქოლიო
ფრანგი პოეტები
ავდეევო (უსტ-კუბინსკის რაიონი)

ავდეევო (უსტ-კუბინსკის რაიონი)
ავდეევო — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ზადნესელსკის სასოფლო დასახლების შემადგენლობაში, მოსახლეობა 2002 წლის მონაცემებით 3 ადამიანს შეადგენდა.
იხილეთ აგრეთვე
უსტ-კუბინსკის რაიონის დასახლებული პუნქტები
რესურსები ინტერნეტში
ავდეევო ვოლოგდის ოლქის დასახლებული პუნქტების რეესტრი
უსტ-კუბინსკის რაიონის დასახლებული პუნქტები
დაჰრანი

დაჰრანი — ქალაქი საუდის არაბეთში, სპარსეთის ყურის სანაპიროდან 8 კილომეტრში. 2012 წლის აღწერის მონაცემებით, ქალაქის მოსახლეობამ 138,135 კაცს შეადგინა. ქალაქის ფართობი 100 კმ²-ს შეადგენს.
ლიტერატურა
რესურსები ინტერნეტში
საუდის არაბეთის ქალაქები
ფლამინგო

ფლამინგო — ფრინველთა გვარი ფლამინგოსებრთა ოჯახისა. დღეისათვის მოიცავს სამ სახეობას, ხოლო ადრე მასში ერთიანდებოდა ყველა თანამედროვე ფლამინგოსნაირი. ახასიათებთ გრძელი წვრილი ფეხები და მოქნილი კისერი. შეფერილნი არიან თეთრ-ვარდისფრად, ზოგჯერ ბუმბული წითელშიც გადადის. გააჩნიათ მასიური მოღუნული ნისკარტი, რომლის კიდეებზე რქოვანი ფირფიტებია საკვების მოპოვების დროს წყლის გასაწურად. გავრცელებულნი არიან ევროპაში, აზიაში, აფრიკაში, ცენტრალურ და სამხრეთ ამერიკაში.
სახეობები
ლიტერატურა
Всё о птицах / Под ред. Шаронова А. — СПб.: ООО «СЗКЭО», 2007. — С. 166. — 176 с. — ISBN 978-5-9603-0075-9.
ფლამინგოსებრნი
ინგულეცი

ინგულეცი, პატარა ინგული — მდინარე უკრაინაში, დნეპრის მარჯვენა შენაკადი. სიგრძე 549 კმ, აუზის ფართობი 13,7 ათ. კმ². სათავეს იღებს და დიდწილად მიედინება დნეპრისპირეთის მაღლობზე, ქვედა წელი შავიზღვისპირა დაბლობზეა. უპირატესად იკვებება თოვლის წყლით. საშუალო წლიური ხარჯი შესართავში 12,3 მ³/წმ. გაყინულია დეკემბრის მეორე ნახევრიდან მარტის მეორე ნახევრამდე. ძირითადი შენაკადია ვისუნი (მარჯვენა). ინგულეცის აუზშია 15 ტბა და წყალსაცავი საერთო ფართობით 9,4 კმ² და 709 ტბორი საერთო ფართობით 22,8 კმ². სანაოსნოა შესართავიდან 109 კმ მანძილზე. იყენებენ სარწყავად (ინგულეცის სარწყავი სისტემა). მდინარეზეა ქალაქები: ოლექსანდრია, კრივი-რიჰი, სნიჰურივკა.
სქოლიო
დნეპრის შენაკადები
დნიპროპეტროვსკის ოლქის მდინარეები
კიროვოჰრადის ოლქის მდინარეები
მიკოლაივის ოლქის მდინარეები
ხერსონის ოლქის მდინარეები
უხუს ოლიმპიური სტადიონი

უხუს ოლიმპიური სტადიონი — საფეხბურთო სტადიონი უხუში, ჩინეთში. მისი ტევადობაა 40 000. სტადიონი გაიხსნა 2002 წელს.
რესურსები ინტერნეტში
worldstadiums.com
ჩინეთის საფეხბურთო სტადიონები
უნგრეთი 1988 წლის ზაფხულის ოლიმპიურ თამაშებზე

უნგრეთი 1988 წლის ზაფხულის ოლიმპიურ თამაშებზე
უნგრეთმა ზაფხულის ოლიმპიურ თამაშებზე მეცხრამეტედ იასპარეზა 1988 წელს, სამხრეთ კორეის დედაქალაქ სეულში. ამ თამაშებზე მათ სხვადასხვა სინჯის 23 მედალი მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1988 წლის ზაფხულის ოლიმპიურ თამაშებზე
უნგრეთი ზაფხულის ოლიმპიურ თამაშებზე
ევროპის ქვეყნები ზაფხულის ოლიმპიურ თამაშებზე
ენისელის მესამე ეკლესია

ენისელის მესამე ეკლესია — არქიტექტურული ძეგლი, მდებარეობს ყვარლის მუნიციპალიტეტის სოფელ ენისელის დასავლეთით 0,7 კილომეტრზე, მდინარე ინწობის მარჯვენა ნაპირას. თარიღდება გვიანდელი შუა საუკუნეებით.
ეკლესია დარბაზულია, შეიცავს ქრონოლოგიურად განსხვავებულ ორ სამშენებლო ფენას. თავდაპირველი ნაწილი, რომელიც სავარაუდოდ XVI საუკუნეს განეკუთვნება. ნაწყობია სხვადასხვა ზომის ნატეხი ქვით. გარეთა კედლების წყობაში, აქა-იქ, გამოყენებულია საკმაოდ დიდი ზომის ქვები, რომელთა სიგრძეც 1,5-1,7 მეტრს აღწევს. მოგვიანებით შენობის დანგრეული ნაწილები აღუდგენიათ აგურით და ეკლესია შიგნიდან და გარედან შეულესავთ. ამავე რემონტის დროს გრძივ კედლებში მოუწყვიათ თითო ოთხკუთხა ნიშა, ხოლო საკურთხეველი დარბაზისგან ხის კანკელით გაუმიჯნავთ. ერთადერთი შესასვლელი დასავლეთიდანაა. კარი გარედან შეისრულთაღოვანია, შიგნიდან კი ხის ფიცრული გადახურვა აქვს. ეკლესიის თითქმის კვადრატული დარბაზი აღმოსავლეთით დასრულებულია ნახევარწრიული აფსიდით. აფსიდის ღერძზე გაჭრილია განიერი, თარაზულად გადახურული სარკმელი. მის ორივე მხარეს თითო მცირე, ოთხკუთხა ნიშაა. საკურთხევლის შუაში დგას მთლიანი ქვის ტრაპეზი. აფსიდი გადახურულია ტლანქად ნაწყობი დადაბლებული კონქით, რომელშიც ორი რეზონატორია ჩასმული. საკურთხევლის სარკმლის გარდა, შიდა სივრცეს დასავლეთ კედელში გაჭრილი სარკმელიც აშუქებს, რომელსაც აღმოსავლეთი სარკმლის მსგავსად, თარაზული თავი აქვს. დარბაზი გადახურულია ცილინდრული კამარით. შენობის ფასადები სადაა, კედლები დასრულებულია მაღალი ოთხსაფეხურიანი, ხერხულა ლავგარდნით, დასავლეთ ფასადზე, სარკმლის ორივე მხარეს, თითო ოთხკუთა ნიშაა, რომლებშიც ხაჩკარებია ჩასმული. შენობა გადახურულია ღარისებრი კრამიტით. ეკლესიას გარს ევლება რიყისა და ნატეხი ქვით ნაგები, გეგმით სწორკუთხა მოხაზულობის გალავანი, რომელსაც ჩრდილოეთ-დასავლეთის კუთხე მონგრეული აქვს, ხოლო აღმოსავლეთ კედლის ჩრდილოეთ ბოლოში შესასვლელია მოწყობილი.
ლიტერატურა
ყვარლის მუნიციპალიტეტის ტაძრები
ვირიშალნე (ჰადიაჩის რაიონი)

ვირიშალნე (ჰადიაჩის რაიონი)
ვირიშალნე — სოფელი უკრაინაში. მდებარეობს პოლტავის ოლქის ჰადიაჩის რაიონში. 2013 წელს სოფლის მოსახლეობა 190 კაცს შეადგენდა.
რესურსები ინტერნეტში
სოფლის ამინდი
ჰადიაჩის რაიონის სოფლები
დაიან ფონ ფურშტენბერგი

დაიან ფონ ფურშტენბერგი (Diane von Fürstenberg; დაბ. სახელი დიან სიმონ მიშელ ჰალფინი; დ. 31 დეკემბერი, 1946, ბრიუსელი, ბელგია) — ებრაელი ამერიკელი მოდის დიზაინერი, განთქმული მისი ხელწერის შემოსახვევი კაბით.
დაიაბადა მდიდარი ებრაელის ოჯახში. მამამისი ლეონ ჰალფინი წარმოშობით რუსი-ებრაელი იყო, რომელმაც მეორე მსოფლიო ომი შვეიცარიაში გაატარა, დედამისი კი წარმოშობით ბერძენი-ებრაელი ლილიან ნამიასი, რომელიც ჰოლოკოსტს გადაურჩა. დაიან ფონ ფურშტენბერგი ეკონომიკას სწავლობდა ჟენევის უნივერსიტეტში.
რესურსები ინტერნეტში
ენციკლოპედია „ბრიტანიკა“
ამერიკელი მოდის დიზაინერები
დაბადებული 31 დეკემბერი
დაბადებული 1946
ფრანგი მოდის დიზაინერები
ასფოდელო

ასფოდელო — ბალახოვანი, უმთავრესად მრავალწლოვანი მცენარეების გვარი ასფოდელოსებრთა ოჯახისა. ქართულ ენაში „ასფოდელო“ ასევე ეწოდება გვარ Asphodeline-ს და მის სახეობებს.
აერთიანებს 10 სახეობას. გავრცელებულია ხმელთაშუა ზღვის რაიონში, აგრეთვე მასკარენის კუნძულებზე და აზიაში.
ბოლქვები შეიცავს სახამებელსა და სხვა ნახშირწყლებს. იყენებენს საჭმელად, სპირტის გამოსახდელად და წებოს დასამზადებლად. ზოგი სახეობა დეკორატიულია.
ლიტერატურა
სქოლიო
ასფოდელოსებრნი
ორკახო-დე-ლას-ტორესი

ორკახო-დე-ლას-ტორესი — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის ლა-მორანიის კომარკის შემადგენლობაში. ფართობი — 47 კმ². მოსახლეობა — 496 კაცი (2021 წ.).
იხილეთ აგრეთვე
ავილის მუნიციპალიტეტები
რესურსები ინტერნეტში
ორკახო-დე-ლას-ტორესის მუნიციპალიტეტის ოფიციალური საიტი
სქოლიო
ავილის მუნიციპალიტეტები
ლა-ალდეუელა

ლა-ალდეუელა — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის ელ-ბარკო-დე-ავილა-პიედრახიტის კომარკის შემადგენლობაში. ფართობი — 17 კმ². მოსახლეობა — 148 კაცი (2022 წ.).
იხილეთ აგრეთვე
ავილის მუნიციპალიტეტები
რესურსები ინტერნეტში
ლა-ალდეუელის მუნიციპალიტეტის ოფიციალური საიტი
სქოლიო
ავილის მუნიციპალიტეტები
ისტიგლალიატის ქუჩა

ისტიგლალიატის ქუჩა — ქუჩა აზერბაიჯანის დედაქალაქ ბაქოში. ქუჩა იწყება გიულისტანის სასახლედან, მდებარეობს ბაქოს სამხრეთით მაღლობზე და გრძელდება ჩრდილოეთით, შემდეგ ჩრდილო-აღმოსავლეთით და მთავრდება აზიზ ალიევისა და მამედ ამინ რასულზადეს ქუჩების კვეთასთან, შადრევნების მოედნის კიდესთან.
მიმოხილვა
ისტიგლალიატის ქუჩა ბაქოს ერთ-ერთი უძველესი ქუჩაა. ქუჩის ყოფილი სახელწოდებაა „ნიკოლაევსკაია“, რომელიც რუსეთის იმპერიის დროს რუსეთის ცარის, ნიკოლოზ I-ის დროს ეწოდა. ბოლშევიკური რევოლუციის შემდეგ ქუჩას „პარლამენტსკაია“ დაერქვა, ხოლო საბჭოთა კავშირის დროს მას „კომუნისტიჩესკაია“ ეწოდებოდა. 1991 წლიდან, აზერბაიჯანის სახელმწიფო დამოუკიდებლობის აღდგენის შემდეგ ქუჩას სახელი კიდევ ერთხელ შეეცვალა და „ისტიგლალიატი“ ეწოდა, რაც აზერბაიჯანულ ენაზე „სუვერენიტეტს“, „სახელმწიფოებრიობას“ ნიშნავს. ქუჩა 2.2 კმ-ის სიგრძისაა. ქალაქის ისტორიულ ნაწილში მდებარეობის გამო, ისტიგლალიატი დედაქალაქის ერთ-ერთ ყველაზე ლამაზ ქუჩად მიიჩნევა.
მნიშვნელოვანი შენობა-ნაგებობები
ქუჩაზე სამთავრობო ოფისები, უნივერსიტეტები, მაღაზიები, ბუტიკები და რესტორნები მდებარეობს. ისტიგლალიატის ერთ-ერთი მთავარი ღირსშესანიშნაობაა გიულისტანის საქორწინო სასახლე კომპლექსი, რომელიც ბაქოს ყურეს გადაჰყურებს. სასახლეში სამთავრობო და არასმთავრობო ორგანიზაციების ოფიციალური დაწესებულებებია განთავსებული და ქვეყნის მნიშვნელოვან ღონისძიებებს მასპინძლობს. სასახლე 1970-იან წლებში ქალაქის მთავარი არქიტექტორის, ალიშ ლამბარანსკის ინიციატივით აიგო,1980 წელს გაიხსნა და 1998 წელს განახლდა.
ისტიგლალიატის ქუჩაზე მდებარეობს პრეზიდენტის სასახლე (აზერბაიჯანის პრეზიდენტის ოფისი). სხვა სამთავრობო შენობათაგან აღსანიშნავია ბაროკოს სტილით აგებული ბაქოს აღმასრულებელი ხელისუფლების შენობა რომელიც XX საუკუნის დასაწყისში აიგო. მერიის შენობა ჯოზეფ გოსლავსკის უკანასკნელი ნამუშევარია, რომელიც კაზიმიერს შკორევიჩმა და ჯოზეფ პლოსკომ დაასრულეს. ისტიგლალიატის ქუჩაზე მდებარეობს გაერთიანებული ერების ორგანიზაციის აზერბაიჯანის წარმომადგენლობითი ოფისიც.
საგანმანათლებლო დაწესებულებათაგან ისტიგლალიატის ქუჩაზე მდებარეობს დასავლეთ კასპიური უნივერსიტეტი, რომელიც 1991 წელს ჰუსეინ ბაღიროვმა დააარსა და მსოფლიოს წამყვან უნივერსიტეტებთან თანამშრომლობს. ისტორიულ ნაწილში დმებარეობს აზერბაიჯანის სახელმწიფო ეკონომიკური უნივერსიტეტიც, რომელიც 1930 წელს დაარსდა და სამხრეთ კავკასიის ერთ-ერთი უდიდესი საგანმანათლებლო ინსტიტუტია.
ისტიგლალიატის ქუჩაზე მდებარეობს აზერბაიჯანის უმთავრესი სახელმწიფო კვლევითი ორგანიზაცია აზერბაიჯანის მეცნიერებათა ეროვნული აკადემია, რომელიც სოციალურ მეცნიერებათა ღონისძიებათა მთავარი წარმმართველი ორგანოა.
ქუჩის ღირსშესანიშნაობებს შორისაა აზერბაიჯანის სახელმწიფო ფილარმონიის დარბაზიც, რომელიც 1912 წელს აიგო და აზერბაიჯანის უმთავრესი საკონცერტო დარბაზია. ღირსშესანიშნაობათა შორისაა იჩერი-შეჰერის მეტროსადგური, იჩერი შეჰერის ჩრდილოეთი კედელი და მირზა ალექპერ საბირის ბაღი. ისტიგლალიატის ქუჩის, აჰმედ ჯავადის, აზერბაიჯანის ქუჩისა და ისლამ საფარელის ქუჩების კვეთაში მდებარეობს შუა საუკუნეების სპარსელი პოეტის, ნიზამი განჯევის 6 მეტრის სიმაღლის სპილენძისგან დამზადებული ძეგლი.
რესურსები ინტერნეტში
Kommunisticheksya-Parlamentskaya-Nikolayevskaya-Istiglaliyyat (Baku)
Old street and square names in Baku
სქოლიო
ბაქოს ქუჩები
ბაქოს ტურისტული ღირსშესანიშნაობები
Libertador Municipality, Monagas

Libertador Municipality, Monagas
Libertador is one of the 13 municipalities of the state of Monagas, Venezuela. The municipality's capital is Temblador.
Geography
Libertador Municipality is located to the southwest of Monagas State. Its vegetation is tropical dry forest, with average annual temperature of 27.1°C and average annual precipitation of 1,000 mm. Among the main watercourses are Caño Mánamo and the Morichal Largo River.
Economy
The economy is based on agriculture and forestry (primarily pine plantations).
Culture
The indigenous Warao people live in Libertador Municipality. They speak Warao, an agglutinative language isolate.
Cuisine
A typical dish of this region is Soup of Ocumo, prepared with banana, jojoto and leaf sprouts of ocumo (Xanthosoma).
Public holidays
On September 8, the region celebrates the day of the Virgin of the Valley, patron of the east of Venezuela.
Mayor
Miguel Presilla (2017 - 2021) PCV.
References
Municipalities of Monagas
კატო მიქელაძე

კატო მიქელაძე
კატო (ეკატერინე) მიქელაძე (დ. 1878 — გ. 1942) — ქართველი პუბლიცისტი, ფემინისტი, ჟურნალისტი, საზოგადო მოღვაწე.
ბიოგრაფია
კატომ თავდაპირველი განათლება ქუთაისის ქალთა გიმნაზიაში მიიღო, თუმცა სწავლის დასრულება ხელმოკლეობის გამო ვერ მოახერხა. მოგვიანებით იგი არალეგალურ რევოლუციურ საქმიანობაშიც იყო ჩართული და ძირითადად აკრძალულ ლიტერატურას ავრცელებდა. სწავლობდა რუსეთში, შემდეგ - შვეიცარიაში, ბრიუსელში. მიქელაძემ დაამთავრა ბრიუსელის უნივერსიტეტის სოციალურ-პოლიტიკურ მეცნიერებათა ფაკულტეტი. ქალთა მოძრაობის ევროპულ გამოცდილებას პარიზში გაეცნო და 1916 წელს საქართველოში დაბრუნების შემდეგ, თანამოაზრეებთან ერთად ქალთა უფლებებისათვის ბრძოლა დაიწყო. მისი თაოსნობით, 1917-1918 წლებში რეგიონალური ქსელი „ქალთა ლიგა“ ჩამოყალიბდა. გამოსცემდა და რედაქტორობდა გაზეთს „ხმა ქართველი ქალისა“ (1917-1918).
კატო მიქელაძე 1918-1919 წლებში გუდაუთაში, 1920 წელს - სიღნაღში მუშაობდა პედაგოგად. 1921 წლიდან საბოლოოდ დასახლდა თბილისში. რუსეთის მიერ საქართველოს ოკუპაციის დროიდან მასაც საბჭოთა წნეხის ქვეშ მოუწია ცხოვრება. 1930 წლიდან მუშაობდა ცენტრალურ არქივსა და რევოლუციის მუზეუმში. მოგვიანებით გაწევრიანდა მწერალთა კავშირში. 1940 წლიდან ფრანგული ენის კერძო გაკვეთილებით ირჩენდა თავს. მისი საფლავი დაკარგულად ითვლება.
იხილეთ აგრეთვე
ხმა ქართველი ქალისა
რესურსები ინტერნეტში
ლიტერატურა
კატო მიქელაძე: ქართული ფემინიზმის უცნობი ისტორიები, ჰაინრიჰ ბიოლის ფონდი, თბილისი, 2013, ISBN 978-9941-0-6201-8
დაბადებული 1878
გარდაცვლილი 1942
ქართველი ფემინისტები
ფემინისტი მწერლები
სამტრედიის მუნიციპალიტეტში დაბადებულები
ეკა ღაზაძე

ეკა ღაზაძე (დ. 13 თებერვალი, 1979) — ქართველი ფინანსისტი, საქართველოს გენერალური აუდიტორის მოადგილე 2017 წლის ოქტომბრიდან 2022 წლის ნოემბრამდე.
განათლება
საქართველოს ტექნიკური უნივერსიტეტი (2001-2003 წლები)
მაგისტრი ინვესტიციების მართვაში (ბრიტიშ პეტროლიუმის და ჩუვენინგის სტიპენდიანტი) კაასის ბიზნეს სკოლა, ლონდონის სითის უნივერსიტეტი (2007-2006 წლები) საერთაშორისო ეკონომიკური ურთიერთობების მაგისტრი;
სამუშაო გამოცდილება
საქართველოს საფონდო ბირჟის ფინანსური და საოპერაციო დირექტორი (2017 წელი); DCFTA პროექტის საინვესტიციო ექსპერტი (2016 წელი); თბილისის აბრეშუმის გზის ფორუმი პროექტის კოორდინატორი, აზიის განვითარების ბანკის კონსულტანტი (2015 წელი); საქართველოს ბანკის (შემდგომში გალთ & თაგარტი) კვლევების დეპარტამენტის უფროსი (2012-2015 წლები); რენესანს კაპიტალის აქციების ანალიტიკოსი ყაზახეთსა და ინგლისში (2007 -2012 წლები); ევროპის რეკონსტრუქციისა და განვითარების ბანკი — ასოცირებული ბანკირი სათაო ოფისი, 9 თვიანი როტაცია (2006-2007 წლები); ფინანსური ანალიტიკოსი (2002-2006 წლები); საერთაშორისო სავალუტო ფონდი — სავალუტო ფონდის მრჩეველის ასისტენტი ფინანსთა სამინისტროში (2001-2002 წლები); სტატისტიკის სახელმწიფო დეპარტამენტი — საგადასახდელო ბალანსის დეპარტამენტის უფროსის მოვალეობის შემსრულებელი (2000-2001 წლები)
ქართულის გარდა ფლობს ინგლისურ და რუსულ ენებს.
რესურსები ინტერნეტში
ეკა ღაზაძე — სახელმწიფო აუდიტის სამსახური
ქართველი ფინანსისტები
ქართველი ეკონომისტები
დაბადებული 13 თებერვალი
დაბადებული 1979
Public Enemy

Public Enemy — ამერიკული ჰიპ-ჰოპ ჯგუფი, რომელშიც შედიან Chuck D, Flavor Flav, Professor Griff, DJ Lord და ჯგუფი The S1W. კოლექტივში ასევე შედიან დენიელ მაკ-გოუენი (რომელმაც შეცვალა Terminator X), გიტარისტი ხარი უინი და ბას-გიტარისტი ბრაიან ჰარდგრუვი.
Public Enemy გამოირჩევა პოლიტიზირებული ტექსტებით, სადაც მსმენელის ყურადღებას სხვადასხვა პრობლემაზე ამახვილებენ (მათ შორის - შავკანიანი მოსახლეობის საკითხებზეც). კრიტიკოს როჯერ ჰილბერნის თქმით, Public Enemy არის ყველა დროის ყველაზე სახელგანთქმული ჰიპ-ჰოპ ჯგუფი, ხოლო სტივენ თომას ერლეუაინი მათ „თავისი დროის ყველაზე გავლენიან და რადიკალურ ჯგუფს“ უწოდებს.
დისკოგრაფია
Yo! Bum Rush the Show (1987)
It Takes a Nation of Millions to Hold Us Back (1988)
Fear of a Black Planet (1990)
Apocalypse 91... The Enemy Strikes Black (1991)
Greatest Misses (კომპილაციური, 1992)
Muse Sick-n-Hour Mess Age (1994)
He Got Game (1998)
There's a Poison Goin' On (1999)
Revolverlution (2002)
New Whirl Odor (2005)
Rebirth of a Nation (რეპერ Paris-თან ერთად, 2006)
How You Sell Soul to a Soulless People Who Sold Their Soul? (2007)
Most of Our Heroes Don't Appear on a Stamp (2012)
The Evil Empire of Everything (2012)
Man Plans God Laughs (2015)
Nothing is Quick in the Desert (2017)
რესურსები ინტერნეტში
ოფიციალური საიტი
Discogs-ზე
სქოლიო
ამერიკული ჰიპ-ჰოპ ჯგუფები
1982 წელს ჩამოყალიბებული ჯგუფები
მილის ველი

მილის ველი — მტკვარ-არაქსის დაბლობის ნაწილი მტკვრის მარჯვენანაპირეთში, მდინარე არაქსის ქვემო დინების დასავლეთით, აღმოსავლეთ ამიერკავკასიაში (აზერბაიჯანი). წარმოადგენს ნახევარუდაბნო ვაკეს, დასავლეთით ამაღლებულია და დანაწევრებულია მშრალი ხევებით, ჩრდილო-აღმოსავლეთით დაბალია (ზღვის დონეზე დაბლა მდებარეობს). ჰავა გვალვიანია, იცის ცხელი ზაფხული. ნალექები დაახლოებით 300 მმ წელიწადში. ნიადაგები — რუხ-ყავისფერი, რუხი, რუხ-მდელოსი, ზოგან მლაშობები. მცენარეულობა — ნახევარუდაბნოსი. სარწყავი მიწათმოქმედება, მესაქონლეობა.
იხილეთ აგრეთვე
არანი
ლიტერატურა
აზერბაიჯანის გეოგრაფია
The Capitol Albums, Volume 1

The Capitol Albums, Volume 1 — The Capitol Albums, Volume 1 — ინგლისური როკ-ჯგუფ The Beatles-ის ალბომების კრებული, რომელიც გამოვიდა 2004 წელს. ეს არის ამერიკაში, ლეიბლის Capitol მიერ 1963–1964 წლებში გამოცემული ალბომების ორიგინალური რემასტერინგების კრებული.
დისკები
ყოველი დისკი ამ კოლექციიდან წარმოდგენილია როგორც სტერეო, ასევე მონო ვერსიის სახით.
პრომო დისკი
ყუთის გამოცემამდე გამოვიდა სპეციალური სარეკლამო მაგალითი
სიმღერების სია
ყველა სიმღერის ავტორები - ლენონი/მაკ-კარტნი, გარდა აღნიშნულისა. თითოეული სიმღერა ჩაწერილია ორჯერ, როგორც სტერეო, ასევე მონო ვერსიის სახით.
All My Loving
I Wanna Be Your Man
I Call Your Name
Roll Over Beethoven (ჩაკ ბერი)
Things We Said Today
If I Fell
She's a Woman
I'm a Loser
რესურსები ინტერნეტში
ინფორმაცია საიტზე Discogs
სქოლიო
The Beatles-ის კომპილაციური ალბომები
2004 წლის კომპილაციური ალბომები
ები-როუდის სტუდიებში ჩაწერილი ალბომები
ალბომები ჯორჯ მარტინის პროდიუსერობით
Capitol Records-ის კომპილაციური ალბომები
Apple Records-ის კომპილაციური ალბომები